Bjørnholt videregående skole

Bjørnholt videregående skole er en videregående skole på Søndre Nordstrand i Oslo. Skolen ble etablert i 2007 som 8-13 skole, en kombinert ungdomsskole og videregående skole. I 2016 ble grunnskolen og den videregående skolen skilt til to skoler.

Bjørnholt videregående skole ne oppstarten tilbudt følgene utdanningsprogram: Medier og kommunikasjon Vg3, musikk, dans og drama, elektrofag og studiespesialisering. Skolen har fra 2009 hatt IB-linje (International Baccalaureate). 

Skolens store byggehaller og verksteder benyttes i dag av elektrofag til både undervisning og praktisk arbeid. 

Skolens  kvadratmeter består blant annet av 3 blackbox-scener, lydstudio, idrettshall med klatrevegg, dansesaler, TV-studio, musikkrom, stor kantine med servering av varm og kald mat, internettcafé, fem store auditorier, byggehaller, Oslos største skolebibliotek, som også er et offentlig Deichmanske bibliotek, samt vrimlearealer og undervisningsrom. 

I 2017 ble skolen trolig den første videregående skolen i Norge som innførte et adgangskontrollsystem for å hindre uønskede personer i å ta seg inn på skolen.

Historie 
Byrådet i Oslo vedtok 14. desember 2006 at skolen skulle hete «Peer Gynt-skolen». Navnevalget var kontroversielt, da elever, det lokale bydelsutvalget, navnerådet, ungdomsrådet og eldrerådet ønsket et navn med lokal tilhørighet. Etter lang tids diskusjon gikk bystyremøtet 28. mars 2007 imot dette navnevalget, og ba byrådet gjøre om avgjørelsen. Skolen fikk i stedet navnet Bjørnholt, som tidligere tilhørte ungdomsskolen i samme område.

Rektorer
 2019-: Erlend Skåltveit (fra Fyrstikkalleen skole)
 2014-2019: Else Birgitte Roscher-Nielsen (fra Oslo Voksenopplæring Helsfyr, til ambulerende rektor)
 2007-2014: Petter Yttereng (til Oslo Voksenopplæring Rosenhof)

Tilbud på skolen 
Tilbudene på skolen omfatter:
Grundercamp
Sørsiden Forum - fritisaktivitet for ungdom
Filmkvelder – Det arrangeres filmkvelder i skolens auditorier.
Treningsstudio – Skolen har et eget treningsstudio.

Gründercamp 
Hvert år arrangerer Bjørnholt skole en gründer-/forskercamp der elever skal bryne seg på forskjellige oppgaver. I 2008 gikk den andre campen i gang, med 1300 elever som deltagere, siden også ungdomsskolen deltok. Det tilbys også veiledning til alle elevene fra fagfolk og Vg3-elever.

Bjørnholtrevyen 
Bjørnholtrevyen arrangeres av elevene og i 2008 hadde skolen sin første forestilling med revyen Hvis griser kunne fly i skolens sal.

Liste over revyer på Bjørnholt skole 
 2014 - Oljeeventyret
 2013 - Skyld På Jens (terningkast 5 av både Skjer i Oslo og Aftenposten)
 2012 - Den Andre Siden
 2011 - Gjøkerederiet
 2010 – Profetien
 2009 – Dømmedag – Hyklernes Lov
 2008 – Hvis griser kunne fly

Bjørnholt vgs i media 
Medier og kommunikasjon på Bjørnholt videregående skole har vært med på Aftenposten Aftens -unge folk i Oslo (UFO) prosjekt. Her laget elevene en dobbelside i aftennummeret om et aktuelt tema. De fikk også muligheten til å bli med på et redaksjonsmøte hos Aftenposten. Bjørnholt vgs har gitt ut følgene artikler:
«Fordommer mot videregående skoler i Oslo» – publisert 23. september 2008
«Mamma på Facebook» – publisert 27. mai 2008
 «Besøk av dronning Beatrix av Nederland og HMK Harald og dronning Sonja» – publisert 3. juni 2010

Referanser

Eksterne lenker
 Skolens hjemmeside
 Bjørnholtrevyen
 BjørnholtMagasinet – Skoleavisen

Videregående skoler i Oslo
Utdanningsinstitusjoner etablert i 2007
Utdanningsinstitusjoner etablert i 2016
Skoler i bydel Søndre Nordstrand
Byggverk fullført i 2007
International Baccalaureate